Обреновичтер
Обреновичтер – Сербиядагы (1815–42-, 1858–82-ж.) княздар, 1882-жылдан королдор династиясы. Милош Обренович негиздеген. Династия өкүлдөрү: Милош Обренович (1815–39, 1858–60); Милан Обренович (1839–39); Михаил Обренович (1839–42, 1860–68); Милан Обренович (1868–89, 1882-жылдан Сербиянын королу); Александр Обренович (1889–1903). 1842-ж. обреновичтер өлкөдөн куулуп, Александр Карагеоргиевич князь деп жарыяланган. 1858-ж. Сербияда обреновичтер бийлиги калыбына келген. Династиянын акыркы өкүлү Александр Обреновичти Карагеоргиевичти жактагандар өлтүргөн. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7